**D I S P O Z I Ț I E**

**privind constituirea Comisiei de evaluare a ofertelor pentru atribuirea** **acordului - cadru având ca obiect „Indicatoare rutiere, stâlpi de susţinere a acestora şi mijloace auxiliare de semnalizare şi de semnalizare a lucrărilor”**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr.13876/28.03.2025, elaborat de către Direcția Dezvoltare şi Investiţii, prin care se motivează și fundamentează emiterea actului administrativ;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile :

* art. 191 alin. (1) lit. c) și alin. (4) lit. a) din O.U.G. nr. 57/2019 privind Codul administrativ cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. a) din Legea nr. 98/2016 privind achiziţiile publice, cu modificările și completările ulterioare;
* art. 126 şi art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

Art. 1. (1) Se constituie Comisia de evaluare a ofertelor pentru atribuirea acordului - cadru având ca obiect **„Indicatoare rutiere, stâlpi de susţinere a acestora şi mijloace auxiliare de semnalizare şi de semnalizare a lucrărilor”**, în componența cuprinsă în anexa care face parte integrata din prezenta dispoziție.

(2) Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

(3) Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

(4) După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

Art. 2. Doamna Măgrădean Juliette – consilier achiziții publice - Direcția Dezvoltare și Investiții-Serviciul Lucrări și Achiziții Publice - se numește în calitate de persoană responsabilă cu aplicarea procedurii de atribuire a acordului -cadru precizat la articolul 1.

Art. 3. Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

Art. 4. Pentru punerea în aplicare a prezentei dispoziții se desemnează Direcția Dezvoltare și Investiții-Serviciul Lucrări și Achiziții Publice

Art. 5.Prezenta dispoziţie se comunică, prin posta electronica, persoanelor nominalizate la art 1-2 Direcției Dezvoltare și Investiții precum şi Prefectului Judeţului Cluj.

 **CONTRASEMNEAZĂ:**

  **PRESEDINTE SECRETAR GENERAL AL JUDEŢULUI**

 Alin Tișe Simona Gaci

**Nr. 149 din 31 martie 2025**

**Anexă la Dispoziția nr. 149/2025**

**Componența Comisiei de evaluare a ofertelor în vederea atribuirii acordului - cadru având ca obiect „Indicatoare rutiere, stâlpi de susţinere a acestora şi mijloace auxiliare de semnalizare şi de semnalizare a lucrărilor”**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1 | Președinte | Seras Teodor-Florinel | Consilier | Directia Administrare Drumuri Judetene/ Serviciul Operaţional | Președinte cu drept de vot |
| 2 | Membru | Cosma Mircea-Ovidiu | Consilier | Directia Administrare Drumuri Judetene/ Serviciul Operaţional | Nominalizat în calitate de preşedinte de rezervă |
| 3 | Membru  | Măgrădean Juliette | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice |  |
| 4 | Membru | Marc Virgil-Ioan | Consilier | Directia Administrare Drumuri Judetene/ Serviciul Operațional | - |
| 5 | Membru  | Farkas Maria Adela | Consilier | Directia Administrare Drumuri Judetene/ Serviciul Operațional |  |
| 6 | Membru de rezervă | Marian Adrian-Călin | Şef serviciu | Directia Administrare Drumuri Judetene/ Serviciul Operațional | - |
| 7 | Membru de rezervă | Pop Istvan-Zsolt | Consilier  | Directia Administrare Drumuri Judetene/ Servicul Operațional | - |
| 8 | Membru de rezervă | Tiuca Adina | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice | - |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**